Benoni-skietery: Vyf doodFoto: ER24 Chitra Bodasing, woordvoerder van ER24, het gesê paramedici is na die toneel ontbied waar hulle vier mense, vermoedelik onwettige mynwerkers, se liggame gevind het. Hulle is op die toneel dood verklaar. “Drie mense is kritiek beseer en is op die tonele behandel voor hulle na ŉ nabygeleë hospitaal vervoer is.” Volgens Bodasing het die paramedici geweerskote gehoor terwyl hulle steeds op die toneel was. “Paramedici is in kennis gestel dat daar nog ŉ skietery daar naby was. Die polisie het paramedici na die toneel geneem waar nog ŉ persoon dood verklaar is.” Die polisie het vroeër op Twitter gesê vyf verdagtes is in hegtenis geneem.